da da da da da da da da da en
En historie vi aldrig må glemme LB Foreningen
Arlette Andersen er en helt usædvanlig person og én af de sidste overlevende fra koncentrationslejren Auschwitz, der stadig er i stand til at fortælle sin historie.
Det har hun gjort i 25 år, hvor hun fra 1990 og til 2015 har holdt 426 foredrag i hele Danmark.
For den indsats blev hun i dag forfremmet til officer af den franske æreslegion – en ære som Frankrigs Ambassadør i Danmark François Zimeray overrakte hende på vegne af den franske præsident.
Film får premiere forår 2017
En stikker var årsag til, at Arlette blev taget af tyskerne i 1943, hvorefter hun blev interneret i opsamlingslejren Drancy, og efterfølgende deporteret til Auschwitz i januar 1944. Kun 47 ud af 1.153 overlevede den transport, som hun var med.
I forbindelse med de sovjetiske styrkers fremrykning overlevede Arlette flere dødsmarcher. Efter krigen kom hun tilbage til Frankrig. Hun giftede sig senere med danskeren Ole Andersen.
Med støtte fra LB Foreningen er en film om Arlettes liv undervejs, så vi aldrig glemmer historien om holocaust. Filmen får premiere i år 2017.